Hvordan kommer man seg rundt i Bergen?
Bergen er godt tilrettelagt for besøkende, blant annet ved å tilby Bergenskortet. Med Bergenskortet kan du reise gratis med buss og Bybanen, i tillegg får du store rabatter eller gratis inngang på museer, kulturtilbud, restauranter, parkering og attraksjoner. Bergenskortet kan du bestille online hos Visit Bergen sine hjemmesider. Du kan også kjøpe det på en rekke steder, som Turistinformasjonen på Fisketorget, campingplasser i Bergen, og en rekke hoteller som Comfort Hotel Bergen Airport, Panorama Hotell & Resort og Quality Hotell & Resort. Bestiller du det på nett kan du hente det i Turistinformasjonen eller på Servicesenteret på Bergen Lufthavn Flesland. Kortet har rabatter for barn, studenter og honnør. Bybanen kan du reise med mellom Byparken i Bergen sentrum og Bergen lufthavn. Den stopper på en rekke holdeplasser gjennom byen. Det er Skyss som driver kollektivtransporten i Bergen, og du kan kjøpe billetter på deres app Skyss og få 17% rabatt på billetten din. Det finnes også en rekke billettautomater i byen, og du kan kjøpe billett i kiosker og butikker og hos sjåføren. Da må du betale kontant og du kan kun kjøpe billett ombord på buss, ikke bybanen. Du kan også oppleve fjorden, og bli med på båttur for å se byen fra et annet perspektiv, billetter til båtfergene i Bergen kan kjøpes ombord. Det finnes i tillegg bysykler i Bergen, noe som er et populært fremkomstmiddel blant de lokale. Finn hotelltilbud i Bergen på momondo